Ο ΠΕΡΙ ΤΗΣ ΑΠΟΚΛΕΙΣΤΙΚΗΣ ΟΙΚΟΝΟΜΙΚΗΣ ΖΩΝΗΣ ΚΑΙ ΥΦΑΛΟΚΡΗΠΙΔΑΣ

ΝΟΜΟΣ ΤΟΥ 2004 ΚΑΙ 2014

Κανονισμοί δυνάμει του άρθρου 11

|  |  |
| --- | --- |
| 64(I) του 200497(Ι) του 2014. | Το Υπουργικό Συμβούλιο, ασκώντας τις εξουσίες που του χορηγούνται από το άρθρο 11 του περί της Αποκλειστικής Οικονομικής Ζώνης και Υφαλοκρηπίδας Νόμου, εκδίδει τους ακόλουθους Κανονισμούς. |
|  |  |
| Συνοπτικόςτίτλος. | 1. Οι παρόντες Κανονισμοί θα αναφέρονται ως οι περί της Αποκλειστικής Οικονομικής Ζώνης και Υφαλοκρηπίδας (Ζώνες Ασφάλειας) Κανονισμοί του 2024. |
|  |  |
|  | ΜΕΡΟΣ ΙΕΙΣΑΓΩΓΙΚΕΣ ΔΙΑΤΑΞΕΙΣ  |
|  |  |
| Ερμηνεία. | 2.-(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
|  | «άδεια χρήσης ζώνης ασφάλειας» σημαίνει την άδεια εισόδου ή/και παραμονής σε ζώνη ασφάλειας ή/και πλεύσης διαμέσου ζώνης ασφάλειας από πλοίο που εκδίδεται από τον Υφυπουργό, δυνάμει των προνοιών του Κανονισμού 9· |
|  |  |
|  | «αδειούχος εγκατάστασης» σημαίνει οποιοδήποτε πρόσωπο έχει εξασφαλίσει άδεια δυνάμει της κείμενης νομοθεσίας σε σχέση με την τοποθέτηση ή κατασκευή της εγκατάστασης και/ή τον κύριο του έργου για το οποίο τοποθετείται ή κατασκευάζεται η εγκατάσταση∙ |
|  |  |
|  | «εγκατάσταση» σημαίνει οποιαδήποτε εγκατάσταση, τεχνητή νήσο, εξέδρα ή κατασκεύασμα για αναζήτηση, έρευνα ή εκμετάλλευση υδρογονανθράκων ή άλλη εγκατάσταση, τεχνητή νήσο ή κατασκευή σήμανσης ή οποιαδήποτε άλλη τεχνητή κατασκευή δύναται να τοποθετηθεί ή κατασκευαστεί εντός της αποκλειστικής οικονομικής ζώνης και/ή της υφαλοκρηπίδας της Δημοκρατίας και περιλαμβάνει πλοίο ή άλλη πλωτή κατασκευή η οποία δεν προσκολλάται στον βυθό και στο υπέδαφος, αλλά παραμένει ακινητοποιημένη για εκτέλεση εργασιών·  |
|  |  |
|  | «εξουσιοδοτημένος λειτουργός» σημαίνει κάθε λειτουργό του Υφυπουργείου Ναυτιλίας εξουσιοδοτημένο από τον Υφυπουργό για την εκτέλεση εργασίας ή ενέργειας δυνάμει των παρόντων Κανονισμών·  |
|  |  |
|  | «εργολάβος» σημαίνει οποιοδήποτε πρόσωπο στο οποίο ο αδειούχος εγκατάστασης αναθέτει με σύμβαση ή με άλλο τρόπο την πραγματοποίηση συγκεκριμένων καθηκόντων· |
|  |  |
|  | «ζώνη ασφάλειας» σημαίνει την περιοχή γύρω από εγκατάσταση εντός της αποκλειστικής οικονομικής ζώνης ή/και της υφαλοκρηπίδας της Δημοκρατίας η έκταση και το καθεστώς της οποίας καθορίζονται με διάταγμα του Υπουργού εκδιδόμενο δυνάμει του Κανονισμού 4· |
|  |  |
|  | «Νόμος» σημαίνει τον περί της Αποκλειστικής Οικονομικής Ζώνης και Υφαλοκρηπίδας Νόμο· |
|  |  |
|  | «ο έχων την εκμετάλλευση της εγκατάστασης» σημαίνει τον εγγεγραμμένο ιδιοκτήτη της εγκατάστασης ή τον διαχειριστή της εγκατάστασης ή το πρόσωπο, φυσικό ή νομικό, το οποίο έχει την ευθύνη ή αρμοδιότητα για την εργασία ή λειτουργία της εγκατάστασης∙ |
|  |  |
|  | «Υπουργός» σημαίνει τον Υπουργό Μεταφορών, Επικοινωνιών και Έργων· |
|  |  |
| 123(Ι) του 201715(Ι) του 2023. | «Υφυπουργός Ναυτιλίας παρά τω Προέδρω» ή «Υφυπουργός» έχει την έννοια που αποδίδεται στον όρο αυτό από τον περί της Ίδρυσης Υφυπουργείου Ναυτιλίας και περί Διορισμού Υφυπουργού Ναυτιλίας παρά τω Προέδρω και Συναφών Θεμάτων Νόμο. |
|  |  |
|  |  (2) Όροι που δεν ορίζονται ειδικά στους παρόντες Κανονισμούς έχουν την έννοια που τους αποδίδει ο Νόμος, εκτός εάν προκύπτει διαφορετική έννοια από το κείμενο. |
|  |  |
| Εφαρμογή. | 3.-(1) Οι παρόντες Κανονισμοί εφαρμόζονται σε περίπτωση κατά την οποία υπάρχει πρόθεση όπως εγκατάσταση τοποθετηθεί ή κατασκευαστεί εντός της αποκλειστικής οικονομικής ζώνης ή/και της υφαλοκρηπίδας, είτε μόνιμα είτε για καθορισμένο ή για αόριστο χρονικό διάστημα, και συνεχίζουν να εφαρμόζονται κατά τη διάρκεια παραμονής της εγκατάστασης στην αποκλειστική οικονομική ζώνη ή/και στην υφαλοκρηπίδα μέχρι την τελική αποσύνδεση και απομάκρυνσή της.  |
|  |  |
|  |  (2) Οι παρόντες Κανονισμοί, καθώς και οι εξουσίες που χορηγούνται στον Υπουργό και Υφυπουργό δυνάμει αυτών εφαρμόζονται και σε περίπτωση εγκατάστασης η οποία έχει τοποθετηθεί ή κατασκευαστεί από αδειούχο εγκατάστασης και βρίσκεται ήδη εντός της αποκλειστικής οικονομικής ζώνης ή/και της υφαλοκρηπίδας κατά την ημερομηνία έναρξης της ισχύος των παρόντων Κανονισμών. |
|  |  |
|  |  (3) Οι παρόντες Κανονισμοί θα διαβάζονται και θα εφαρμόζονται τηρουμένων των διατάξεων της Σύμβασης. |
|  |  |
|  | ΜΕΡΟΣ ΙΙΚΗΡΥΞΗ ΖΩΝΩΝ ΑΣΦΑΛΕΙΑΣ ΚΑΙ ΣΥΝΑΦΕΣ ΚΑΘΕΣΤΩΣ |
|  |  |
| Κήρυξη ζώνης ασφάλειας. | 4.-(1) Ο Υπουργός έχει την εξουσία, αφού λάβει γραπτώς τη σύμφωνη γνώμη του Υπουργού Εξωτερικών, του Υπουργού Άμυνας, του Υπουργού Δικαιοσύνης και Δημοσίας Τάξεως, του Υπουργού Γεωργίας, Αγροτικής Ανάπτυξης και Περιβάλλοντος και του Υπουργού Ενέργειας, Εμπορίου και Βιομηχανίας, να εκδίδει διάταγμα για την κήρυξη ζώνης ασφάλειας, το οποίο δημοσιεύεται στην Επίσημη Εφημερίδα της Δημοκρατίας.  |
|  |  |
|  |  (2) Σκοπός της κήρυξης ζώνης ασφάλειας είναι η εξασφάλιση της ασφάλειας- |
|  |  |
|  | (α) | εγκατάστασης για την οποία υπάρχει πρόθεση να τοποθετηθεί ή κατασκευαστεί εντός της αποκλειστικής οικονομικής ζώνης ή/και της υφαλοκρηπίδας της Δημοκρατίας, είτε μόνιμα είτε για καθορισμένο ή για αόριστο χρονικό διάστημα∙ |
|  |  |  |
|  | (β) | εγκατάστασης η οποία είναι εντός της αποκλειστικής οικονομικής ζώνης ή/και της υφαλοκρηπίδας της Δημοκρατίας∙ |
|  |  |  |
|  | (γ) | των εργασιών που διεξάγονται σε εγκατάσταση∙ |
|  |  |  |
|  | (δ) | των προσώπων που βρίσκονται ή/και εργοδοτούνται ή/και διαμένουν σε εγκατάσταση∙  |
|  |  |  |
|  | (ε) | της ναυσιπλοΐας στην περιοχή στην οποία βρίσκεται ή υπάρχει πρόθεση να τοποθετηθεί ή κατασκευαστεί εγκατάσταση. |
|  |  |
|  |  (3) Πριν από τη δημοσίευση διατάγματος για την κήρυξη ζώνης ασφάλειας, ο Υπουργός ενημερώνει τον Υφυπουργό για την έγκαιρη λήψη των αναγκαίων μέτρων σύμφωνα με τον Κανονισμό 16. |
|  |  |
|  |  (4) Το διάταγμα κοινοποιείται στις συναρμόδιες αρχές της Δημοκρατίας, σύμφωνα με την παράγραφο (1) του Κανονισμού 12. |
|  |  |
| Έκταση ζώνης ασφάλειας. | 5.-(1) Χωρίς επηρεασμό της παραγράφου (2), η ζώνη ασφάλειας περιλαμβάνει την καθοριζόμενη περιοχή γύρω από την εγκατάσταση, σε ακτίνα η οποία δεν υπερβαίνει τα πεντακόσια (500) μέτρα, όπως αυτή μετράται από κάθε εξωτερικό σημείο της εγκατάστασης. |
|  |  |
|  |  (2) Σε περίπτωση κατά την οποία ο Υπουργός κρίνει ότι υπάρχουν ειδικές περιστάσεις οι οποίες εύλογα απαιτούν την κήρυξη ζώνης ασφάλειας η ακτίνα της οποίας να υπερβαίνει τα πεντακόσια (500) μέτρα, δύναται να κηρύξει τέτοια μεγαλύτερη ζώνη ασφάλειας βάσει διεθνών κριτηρίων γενικής αποδοχής ή σύστασης του Διεθνούς Ναυτιλιακού Οργανισμού ή άλλου αρμόδιου διεθνούς οργανισμού. |
|  |  |
| Περιεχόμενο διατάγματος. | 6. Το διάταγμα που εκδίδεται σύμφωνα με τον Κανονισμό 4 περιλαμβάνει τα ακόλουθα: |
|  |  |
|  | (α) | Τις συντεταγμένες οι οποίες ορίζουν τη ζώνη ασφάλειας∙  |
|  |  |  |
|  | (β) | την έκταση της ζώνης ασφάλειας∙ |
|  |  |  |
|  | (γ) | την ημερομηνία έναρξης της ισχύος της ζώνης ασφάλειας∙ και |
|  |  |  |
|  | (δ) | οποιεσδήποτε ειδικές προϋποθέσεις για τη λειτουργία της ζώνης ασφάλειας, ο Υπουργός κρίνει σκόπιμο να επιβάλει. |
|  |  |  |
| Απαγόρευση εισόδου ή/και παραμονής σε ζώνη ασφάλειας ή/και πλεύσης διαμέσου ζώνης ασφάλειας και εξαιρέσεις. | 7.-(1) Χωρίς επηρεασμό της παραγράφου (δ) του Κανονισμού 6, απαγορεύεται η είσοδος ή/και παραμονή ή/και πλεύση διαμέσου της ζώνης ασφάλειας από οποιοδήποτε πλοίο, εκτός εάν αυτή γίνεται- |
|  |  |
|  | (α) | με σκοπό τη διάσωση ή την προσπάθεια διάσωσης ανθρώπινων ζωών ή περιουσίας∙ |
|  |  |  |
|  | (β) | λόγω επικίνδυνων καιρικών συνθηκών∙ |
|  |  |  |
|  | (γ) | λόγω του ότι το εν λόγω πλοίο βρίσκεται σε κίνδυνο∙ |
|  |  |  |
|  | (δ) | από πλοίο που ανήκει ή είναι κάτω από τη δικαιοδοσία, τον έλεγχο ή τις εντολές της Δημοκρατίας, σύμφωνα με σχετική εντολή από αρμόδια αρχή της Δημοκρατίας, υπό την προϋπόθεση ότι η αρμόδια αρχή της Δημοκρατίας ενημερώσει τον Υφυπουργό και υποβάλει όλες τις απαραίτητες πληροφορίες, περιλαμβανομένου του ονόματος, του λιμένα νηολόγησης, του αριθμού αναγνώρισης του Διεθνούς Ναυτιλιακού Οργανισμού (IMO number) και του διεθνούς διακριτικού σήματος του πλοίου, και γνωστοποιεί, εγκαίρως, στον Υφυπουργό τυχόν αλλαγές και σε τέτοια περίπτωση ενημερώνεται ο πλοίαρχος ή ο έχων την εκμετάλλευση της εγκατάστασης∙ |
|  |  |  |
|  | (ε) | μετά την έκδοση άδειας χρήσης ζώνης ασφάλειας, σύμφωνα με τον Κανονισμό 9, και σύμφωνα με τους όρους και προϋποθέσεις που καθορίζονται στην άδεια αυτή. |
|  |  |  |
|  |  (2) Ο πλοίαρχος του πλοίου ενημερώνει σε περίπτωση κατά την οποία η είσοδος ή/και η παραμονή ή/και η πλεύση διαμέσου της ζώνης ασφάλειας εμπίπτει στις διατάξεις που αναφέρονται- |
|  |  |  |
|  | (α) | στις υποπαραγράφους (α) μέχρι (γ) της παραγράφου (1), το συντομότερο δυνατό, υπό τις περιστάσεις, ως προς τούτο τον πλοίαρχο της εγκατάστασης ή τον έχοντα την εκμετάλλευση της εγκατάστασης και τις αρμόδιες αρχές της Δημοκρατίαςˑ |
|  |  |  |
|  | (β) | στις υποπαραγράφους (δ) και (ε) της παραγράφου (1), έγκαιρα και πριν από την άφιξη του πλοίου στην ευρύτερη θαλάσσια περιοχή στην οποία βρίσκεται η εγκατάσταση, ως προς τούτο τον πλοίαρχο της εγκατάστασης ή τον έχοντα την εκμετάλλευση της εγκατάστασης. |
|  |  |
|  |  (3) Ο Υφυπουργός δύναται, μετά από αιτιολογημένο αίτημα του πλοιάρχου της εγκατάστασης ή του έχοντος την εκμετάλλευση της εγκατάστασης, να απαγορεύει την είσοδο ή/και παραμονή ή/και πλεύση διαμέσου της ζώνης ασφάλειας πλοίου για το οποίο ισχύουν οι πρόνοιες των υποπαραγράφων (β) έως (ε) της παραγράφου (1):  |
|  |  |
|  |  Νοείται ότι, σε σχέση με τα πλοία τα οποία εμπίπτουν στην υποπαράγραφο (δ) της παραγράφου (1) του, ο Υφυπουργός ασκεί την εξουσία αυτή, αφού λάβει υπόψη τις απόψεις της αρμόδιας αρχής της Δημοκρατίας για το εν λόγω πλοίο. |
|  |  |
| Λήξη ισχύος ζώνης ασφάλειας.  | 8. Με την αποσύνδεση και απομάκρυνση της εγκατάστασης από την περιοχή στην οποία είχε τοποθετηθεί ή κατασκευαστεί, ο Υπουργός εκδίδει διάταγμα, το οποίο δημοσιεύεται στην Επίσημη Εφημερίδα της Δημοκρατίας, με το οποίο κηρύσσεται η λήξη της ισχύος της ζώνης ασφάλειας. |
|  |  |
|  | ΜΕΡΟΣ ΙΙΙΑΔΕΙA ΧΡΗΣΗΣ ΖΩΝΩΝ ΑΣΦΑΛΕΙΑΣ |
|  |  |
| Άδεια χρήσης ζώνης ασφάλειας. | 9.-(1) Ο Υφυπουργός, μετά από αίτηση ενδιαφερομένου, δύναται να εκδώσει άδεια χρήσης ζώνης ασφάλειας.  |
|  |  |
|  |  (2) Έκαστος ενδιαφερόμενος δύναται να υποβάλει αίτηση στον Υφυπουργό για έκδοση άδειας χρήσης ζώνης ασφάλειας, εάν αυτή γίνεται με σκοπό-  |
|  |  |
|  |  (α) | την παροχή υπηρεσιών στην εγκατάσταση ή συνδεδεμένη με αυτήν υποδομή ή τη μεταφορά προσώπων ή αγαθών ή υλικών προς ή από αυτήνˑ |
|  |  |  |
|  |  (β) | την επιθεώρηση ή/και τον έλεγχο της εγκατάστασης ή/και επί της εγκατάστασης, περιλαμβανομένου οποιουδήποτε προσώπου, εξοπλισμού και εξαρτισμού αυτής ή επί αυτήςˑ |
|  |  |  |
|  |  (γ) | τη συντήρηση ή/και επισκευή της εγκατάστασης ή/και του εξοπλισμού ή/και του εξαρτισμού αυτής ή/και επί αυτής ή/και για την αντικατάσταση υπάρχοντος ή/και τη φόρτωση νέου εξοπλισμού ή/και εξαρτισμού αυτής ή/και επί αυτήςˑ |
|  |  |  |
|  |  (δ) | τη διενέργεια έρευνας, περιλαμβανομένης της σεισμογραφικής ή/και θαλάσσιας επιστημονικής έρευνας ή/και γεωλογικής επισκόπησης, στην αποκλειστική οικονομική ζώνη ή/και υφαλοκρηπίδα της Δημοκρατίας, μετά από σχετική άδεια που εκδόθηκε από τις αρμόδιες αρχές της Δημοκρατίαςˑ |
|  |  |  |
|  |  (ε) | την πόντιση, την κατασκευή, την επιδιόρθωση, τη συντήρηση, τη μετατροπή ή την αφαίρεση οποιουδήποτε υποθαλάσσιου καλωδίου ή αγωγού το οποίο βρίσκεται εντός ή πλησίον της ζώνης ασφάλειας, μετά από σχετική άδεια που εκδόθηκε από τις αρμόδιες αρχές της Δημοκρατίαςˑ |
|  |  |  |
|  |  (στ) | την ικανοποίηση οποιασδήποτε άλλης ανάγκης της εγκατάστασης μετά από αίτημα- |
|  |  |  |
|  |  | (i) |  του αδειούχου εγκατάστασης ή εργολάβου, μετά από συναίνεση του πλοιάρχου της εγκατάστασης ή του έχοντος την εκμετάλλευση της εγκατάστασηςˑ ή |
|  |  | (ii) |  του πλοιάρχου της εγκατάστασης ή του έχοντος την εκμετάλλευση της εγκατάστασης, μετά από συναίνεση του αδειούχου εγκατάστασης. |
|  |  |  |
| Διαδικασία έκδοσης άδειας χρήσης ζώνης ασφάλειας. | 10.-(1) Η διαδικασία για έκδοση άδειας χρήσης ζώνης ασφάλειας καθώς και- |
|  |  |
|  | (α) |  τα στοιχεία και οι πληροφορίες που πρέπει να περιλαμβάνονται στην αίτηση και |
|  |  |  |
|  | (β) |  τα έγγραφα, σχέδια, εγχειρίδια ή άλλα αποδεικτικά στοιχεία ή τεκμήρια που πρέπει να υποβάλλονται με την πιο πάνω αίτηση, |
|  |  |  |
|  | δύναται να καθορίζονται με εγκύκλιο του Υφυπουργείου.  |
|  |  |
|  |  (2) Ο Υφυπουργός δύναται να απαιτεί από τον αιτητή την υποβολή επιπρόσθετων στοιχείων, πληροφοριών, εγγράφων, σχεδίων, εγχειριδίων ή άλλων αποδεικτικών στοιχείων ή τεκμηρίων, πέραν από αυτά που έχει καθορίσει με εγκύκλιό του. |
|  |  |
|  |  (3) Ο Υφυπουργός δύναται σε σχέση με την εξέταση συγκεκριμένης αίτησης να-  |
|  |  |
|  | (α) |  απαιτεί από υπουργεία, τμήματα ή υπηρεσίες της Δημοκρατίας την παροχή διαβαθμισμένων ή μη στοιχείων, πληροφοριών, εγγράφων, σχεδίων, εγχειρίδιων ή άλλων αποδεικτικών στοιχείων ή τεκμηρίωνˑ |
|  |  |  |
|  | (β) |  ζητά και να λαμβάνει υπόψη τις απόψεις ή/και θέσεις υπουργείων, τμημάτων ή υπηρεσιών της Δημοκρατίας αναφορικά με την έκδοση ή μη της αιτηθείσας άδειαςˑ και |
|  |  |  |
|  | (γ) | ζητά και να λαμβάνει υπόψη τις απόψεις ή/και θέσεις του πλοιάρχου της εγκατάστασης ή/και του αδειούχου εγκατάστασης ή/και του έχοντος την εκμετάλλευση της εγκατάστασης αναφορικά με την έκδοση ή μη της αιτηθείσας άδειας. |
|  |  |
| Περιεχόμενο άδειας χρήσης ζώνης ασφάλειας. | 11. Η άδεια χρήσης ζώνης ασφάλειας που εκδίδεται περιέχει τα ακόλουθα στοιχεία ή/και πληροφορίες: |
|  |  |
|  | (α) | Το όνομα, τον λιμένα νηολόγησης, το διεθνές διακριτικό σήμα (International Call Sign) και τον αριθμό αναγνώρισης του Διεθνούς Ναυτιλιακού Οργανισμού (IMO number) του πλοίουˑ |
|  |  |  |
|  | (β) | το όνομα και τη διεύθυνση του εγγεγραμμένου γραφείου του εγγεγραμμένου ιδιοκτήτη ή/και ναυλωτή γυμνού πλοίου, τον αριθμό ΔΝΟ εγγεγραμμένου ιδιοκτήτη ή ναυλωτή γυμνού πλοίου (registered owner’s/bareboat charterer’s IMO number), το όνομα της εταιρείας διαχείρισης του πλοίου, τη διεύθυνση του γραφείου από το οποίο διεξάγει τις εργασίες της η εταιρεία διαχείρισης του πλοίου και τον αριθμό του Διεθνούς Ναυτιλιακού Οργανισμού της εταιρείας (management company’s IMO number)ˑ |
|  |  |  |
|  | (γ) | το όνομα και τη διεύθυνση του εγγεγραμμένου γραφείου του αιτητήˑ |
|  |  |  |
|  | (δ) | τον σκοπό ή τους λόγους για τους οποίους εκδίδεται η άδειαˑ |
|  |  |  |
|  | (ε) | την ώρα και ημερομηνία έναρξης και λήξης της άδειας ή/και τους σχετικούς με την άδεια πλόεςˑ |
|  |  |  |
|  | (στ) | τις απαιτήσεις ή/και υποχρεώσεις με τις οποίες το πλοίο επιβάλλεται να συμμορφωθεί, όταν γίνεται χρήση της άδειαςˑ |
|  |  |  |
|  | (ζ) | τους όρους και τις προϋποθέσεις κάτω από τις οποίες εκδίδεται η άδεια, εάν υπάρχουνˑ και |
|  |  |  |
|  | (η) | οποιεσδήποτε άλλες πληροφορίες κρίνονται αναγκαίες. |
|  |  |
| Κοινοποίηση άδειας χρήσης ζώνης ασφάλειας. | 12.-(1) Η άδεια χρήσης ζώνης ασφάλειας κοινοποιείται στις ακόλουθες αρχές της Δημοκρατίας: |
|  |  | (i) | Γενικό Εισαγγελέα της Δημοκρατίας, |
|  |  | (ii) | Γενικό Διευθυντή του Υπουργείου Εξωτερικών, |
|  |  | (iii) | Γενικό Διευθυντή του Υπουργείου Μεταφορών Επικοινωνιών και Έργων, |
|  |  | (iv) | Γενικό Διευθυντή του Υπουργείου Άμυνας, |
|  |  | (v) | Γενικό Διευθυντή του Υπουργείου Ενέργειας, Εμπορίου και Βιομηχανίας, |
|  |  | (vi) | Γενικό Διευθυντή της Γενικής Διεύθυνσης Περιβάλλοντος του Υπουργείου Γεωργίας, Αγροτικής Ανάπτυξης και Περιβάλλοντος, |
|  |  | (vii) | Γενικό Διευθυντή του Υπουργείου Δικαιοσύνης και Δημοσίας Τάξεως, |
|  |  | (viii) | Αρχηγό της Εθνικής Φρουράς, |
|  |  | (ix) | Αρχηγό της Αστυνομίας Κύπρου, |
|  |  | (x) | Διευθυντή του Τμήματος Τελωνείων του Υπουργείου Οικονομικών, |
|  |  | (xi) | Διευθυντή του Τμήματος Αρχείου Πληθυσμού και Μετανάστευσης του Υπουργείου Εσωτερικών, |
|  |  | (xii) | Διευθυντή της Υπηρεσίας Υδρογονανθράκων του Υπουργείου Ενέργειας, Εμπορίου και Βιομηχανίας, |
|  |  | (xiii) | Διευθυντή του Τμήματος Περιβάλλοντος του Υπουργείου Γεωργίας, Αγροτικής Ανάπτυξης και Περιβάλλοντος, |
|  |  | (xiv) | Διευθυντή του Τμήματος Αλιείας και Θαλασσίων Ερευνών του Υπουργείου Γεωργίας, Αγροτικής Ανάπτυξης και Περιβάλλοντος, |
|  |  | (xv) | Διευθυντή του Τμήματος Γεωλογικής Επισκόπησης του Υπουργείου Γεωργίας, Αγροτικής Ανάπτυξης και Περιβάλλοντος, |
|  |  | (xvi) | Διευθυντή της Υπηρεσίας Κοινωνικών Ασφαλίσεων του Υπουργείου Εργασίας και Κοινωνικών Ασφαλίσεων, |
|  |  | (xvii) | Διευθυντή του Τμήματος Εργασίας του Υπουργείου Εργασίας και Κοινωνικών Ασφαλίσεων, |
|  |  | (xviii) | Διευθυντή του Τμήματος Επιθεώρησης Εργασίας του Υπουργείου Εργασίας και Κοινωνικών Ασφαλίσεων, |
|  |  | (xix) | Διευθυντή του Τμήματος Εργασιακών Σχέσεων του Υπουργείου Εργασίας και Κοινωνικών Ασφαλίσεων, |
|  |  | (xx) | Διευθυντή του Τμήματος Κτηματολογίου και Χωρομετρίας του Υπουργείου Εσωτερικών, |
|  |  | (xxi) | Διευθυντή του Τμήματος Αρχαιοτήτων του Υφυπουργείου Πολιτισμού, |
|  |  | (xxii) | Προϊστάμενο της Υγειονομικής Υπηρεσίας του Υπουργείου Υγείας, |
|  |  | (xxiii) | Διοικητή της Λιμενικής και Ναυτικής Αστυνομίας, |
|  |  | (xxiv) | Διοικητή του Κέντρου Συντονισμού Έρευνας και Διάσωσης, |
|  |  | (xxv) | Γενικό Διευθυντή της Αρχής Λιμένων Κύπρου και διευθυντή του σχετικού λιμένος,  |
|  |  | (xxvi) | Διοικητή της Κυπριακής Υπηρεσίας Πληροφοριών· και |
|  |  | (xxvii) | προϊστάμενο οποιουδήποτε άλλου υπουργείου, τμήματος ή υπηρεσίας της Δημοκρατίας κρίνεται σκόπιμο. |
|  |  |
|  |  (2) Στο Υφυπουργείο Ναυτιλίας τηρείται μητρώο των αδειών χρήσης ζώνης ασφάλειας που εκδίδονται. |
|  |  |
| Αναστολή, ανάκληση και ακύρωση άδειας χρήσης ζώνης ασφάλειας. | 13.-(1) Ο Υφυπουργός δύναται, παρέχοντας εύλογο χρόνο στον αδειούχο να υποβάλει τις γραπτές θέσεις του, με αιτιολογημένη απόφασή του, η οποία κοινοποιείται στον αδειούχο, να αναστείλει την άδεια χρήσης ζώνης ασφάλειας- |
|  | (α) | σε περίπτωση που διαπιστωθεί παράβαση των όρων και προϋποθέσεων της άδειας∙ |
|  |  |  |
|  | (β) | σε περίπτωση υποβολής γραπτού αιτήματος για αναστολή της άδειας χρήσης ζώνης ασφάλειας από τον αδειούχο της εγκατάστασης ή τον πλοίαρχο της εγκατάστασης ή τον έχοντα την εκμετάλλευση της εγκατάστασης ή από αρμόδια αρχή της Δημοκρατίας∙ |
|  |  |  |
|  | (γ) | εάν οι περιστάσεις το επιβάλλουν ή λόγω κινδύνων ή πιθανών κινδύνων σε σχέση με την εγκατάσταση ή/και τη λειτουργία αυτής∙ |
|  |  |  |
|  | (δ) | για λόγους εθνικής ασφάλειας ή/και δημοσίου συμφέροντος ή/και δημόσιας τάξης και ασφάλειας. |
|  |  |  |
|  |  (2) Ο Υφυπουργός δύναται, παρέχοντας εύλογο χρόνο στον αδειούχο να υποβάλει τις γραπτές θέσεις του, με αιτιολογημένη απόφασή του, η οποία κοινοποιείται στον αδειούχο, να ανακαλέσει ή να ακυρώσει την άδεια χρήσης ζώνης ασφάλειας- |
|  |  |  |
|  | (α) | σε περίπτωση που έχει ανασταλεί η άδεια σύμφωνα με την παράγραφο (1) πιο πάνω, εάν συνεχίζουν, μετά την πάροδο εύλογου χρόνου, να υφίστανται οι λόγοι για τους οποίους η άδεια χρήσης ζώνης ασφάλειας έχει ανασταλεί∙ |
|  |  |  |
|  | (β) | σε περίπτωση που διαπιστωθεί παράβαση των όρων και προϋποθέσεων της άδειας, χωρίς επηρεασμό οποιασδήποτε απαίτησης εναντίον του αδειούχου χρήσης ζώνης ασφάλειας∙ |
|  |  |  |
|  | (γ) | σε περίπτωση υποβολής γραπτού αιτήματος για ανάκληση ή ακύρωση άδειας χρήσης ζώνης ασφάλειας από τον αδειούχο εγκατάστασης ή τον πλοίαρχο της εγκατάστασης ή τον έχοντα την εκμετάλλευση της εγκατάστασης ή από αρμόδια αρχή της Δημοκρατίας∙ |
|  |  |  |
|  | (δ) | εάν οι περιστάσεις το επιβάλλουν ή λόγω κινδύνων ή πιθανών κινδύνων σε σχέση με την εγκατάσταση ή/και τη λειτουργία αυτής∙ |
|  |  |  |
|  | (ε) | για λόγους εθνικής ασφάλειας ή/και δημόσιου συμφέροντος ή/και δημόσιας τάξης και ασφάλειας∙ |
|  |  |  |
|  | (στ) | σε περίπτωση που η ζώνη ασφάλειας παύσει για οποιονδήποτε λόγο να υφίσταται. |
|  |  |  |
|  |  (3) Απαγορεύεται η είσοδος ή/και η παραμονή ή/και η πλεύση διαμέσου της ζώνης ασφάλειας κατά την περίοδο που η άδεια τελεί υπό αναστολή ή εφόσον η άδεια έχει ανακληθεί ή ακυρωθεί, σύμφωνα με τις παραγράφους (1) και (2). |
|  |  |
|  |  (4) Ο Υφυπουργός γνωστοποιεί την απόφαση για αναστολή, ανάκληση ή ακύρωση της άδειας χρήσης ζώνης ασφάλειας- |
|  |  |
|  | (α) | στον πλοίαρχο του επηρεαζόμενου πλοίουˑ |
|  |  |  |
|  | (β) | στον πλοίαρχο της εγκατάστασης ή στον έχοντα την εκμετάλλευση της εγκατάστασηςˑ  |
|  |  |  |
|  | (γ) | στο πρόσωπο που υπέβαλε την αίτηση για την έκδοση της άδειαςˑ |
|  |  |  |
|  | (δ) | στον αδειούχο εγκατάστασηςˑ και |
|  |  |  |
|  | (ε) | στις συναρμόδιες αρχές της Δημοκρατίας, οι οποίες προβλέπονται στην παράγραφο (1) του Κανονισμού 12. |
|  |  |
| Τροποποίηση, αντικατάσταση,επανέκδοση, αποκατάσταση και παράταση άδειας χρήσης ζώνης ασφάλειας. | 14.-(1) Ο αδειούχος χρήσης ζώνης ασφάλειας δύναται να υποβάλει αίτηση στον Υφυπουργό για τροποποίηση, αντικατάσταση, επανέκδοση, αποκατάσταση ή παράταση της ισχύος άδειας χρήσης ζώνης ασφάλειας.  |
|  |  |
|  |  (2) Στις περιπτώσεις που αναφέρονται στην παράγραφο (1) εφαρμόζονται, κατ’ αναλογίαν, οι πρόνοιες των Κανονισμών 9, 10, 11 και 12. |
|  |  |
| Καθορισμός συναφών τελών. | 15.-(1) Τα συναφή τέλη τα οποία καταβάλλονται, όπως, για την έκδοση, τροποποίηση, αντικατάσταση, επανέκδοση, αποκατάσταση ή παράταση της ισχύος άδειας χρήσης ζώνης ασφάλειας ή για επιθεωρήσεις και ελέγχους που κρίνονται αναγκαίοι δυνάμει των παρόντων Κανονισμών, καθορίζονται με διάταγμα του Υπουργού, το οποίο δημοσιεύεται στην Επίσημη Εφημερίδα της Δημοκρατίας. |
|  |  |
|  |  (2) Ο Υφυπουργός δύναται να απορρίπτει οποιοδήποτε αίτημα υποβάλλεται δυνάμει των παρόντων Κανονισμών, χωρίς την εκ των προτέρων καταβολή του σχετικού με αυτήν τέλους. |
|  |  |
|  | ΜΕΡΟΣ ΙVΠΛΗΡΟΦΟΡΗΣΗ ΝΑΥΤΙΛΛΟΜΕΝΩΝ ΚΑΙ ΚΡΑΤΙΚΗ ΕΠΟΠΤΕΙΑ |
|  |  |
| Πληροφόρηση και έκδοση αγγελιών προς τους ναυτιλλομένους. | 16. Ο Υφυπουργός- |
|  |  |
|  | (α) | μεριμνά για την έκδοση αγγελιών προς τους ναυτιλλομένους σχετικά με την ζώνη ασφάλειας∙ |
|  |  |  |
|  | (β) | ζητά από το Κέντρο Συντονισμού Έρευνας και Διάσωσης/παράκτιο σταθμό «Κύπρος Ράδιο» την εκπομπή μέσω της ραδιοτηλετυπικής υπηρεσίας σχετικών με τη ζώνη ασφάλειας αγγελιών∙ και |
|  |  |  |
|  | (γ) | ζητά από το Κέντρο Διεύθυνσης και Ελέγχου Ναυτικών Επιχειρήσεων της Διοίκησης Ναυτικού του Γενικού Επιτελείου Εθνικής Φρουράς, το Κέντρο Συντονισμού Έρευνας και Διάσωσης, το Κέντρο Παρακολούθησης της Θαλάσσιας Κυκλοφορίας του Υφυπουργείου Ναυτιλίας, το Εθνικό Συντονιστικό Κέντρο της Λιμενικής και Ναυτικής Αστυνομίας και τις υπηρεσίες κυκλοφορίας σκαφών της Αρχής Λιμένων Κύπρου να ενημερώνουν σχετικά με τη ζώνη ασφάλειας διερχόμενα πλοία, όταν κρίνεται σκόπιμο.  |
|  |  |  |
| Ειδική ρύθμιση,σε περίπτωσηπου δεν είναιδυνατή η έγκαιρη έκδοσηδιατάγματοςαπό τονΥπουργό. | 17. Σε περίπτωση που- |
|  |  |
|  | (α) | επιβάλλεται η μετακίνηση της εγκατάστασης σε νέα γεωγραφική θέσηˑ ή |
|  |  |  |
|  | (β) | τερματίζεται η εργασία της εγκατάστασης και ολοκληρώνεται η μετακίνησή της από την περιοχή  |
|  |  |  |
|  | και υπό τις περιστάσεις δεν είναι δυνατή η έγκαιρη έκδοση, πριν από την ολοκλήρωση της μετακίνησης, διατάγματος με το οποίο να κηρύσσεται η λήξη της ισχύος της ζώνης ασφάλειας ή/και νέα ζώνη ασφάλειας, ο Υφυπουργός πληροφορεί ως προς τούτο τους ναυτιλλομένους, όπως προβλέπεται στις παραγράφους (α) και (β) του Κανονισμού 16, μέχρι την έκδοση από τον Υπουργό σχετικού νέου διατάγματος. |
|  |  |
| Εποπτεία. | 18.-(1) Το Κέντρο Παρακολούθησης της Θαλάσσιας Κυκλοφορίας του Υφυπουργείου Ναυτιλίας, το Κέντρο Συντονισμού Έρευνας και Διάσωσης, το Κέντρο Διεύθυνσης και Ελέγχου Ναυτικών Επιχειρήσεων της Διοίκησης Ναυτικού του Γενικού Επιτελείου Εθνικής Φρουράς, το Εθνικό Συντονιστικό Κέντρο της Λιμενικής και Ναυτικής Αστυνομίας, οι υπηρεσίες κυκλοφορίας σκαφών της Αρχής Λιμένων Κύπρου και τα πλοία και τα αεροσκάφη που ανήκουν στη Δημοκρατία και τελούν υπό τις εντολές του Αρχηγού της Εθνικής Φρουράς ή της Αστυνομίας Κύπρου ή άλλης αρμόδιας αρχής δύναται να παρακολουθούν τη θαλάσσια κυκλοφορία γύρω από τη ζώνη ασφάλειας και εντός αυτής και, σε περίπτωση που διαπιστώνουν παραβίαση ή επικείμενη παραβίαση, ενημερώνουν πάραυτα ως προς τούτο- |
|  |  |
|  | (α) | το εμπλεκόμενο πλοίο και ζητούν από αυτό να τερματίσει την παραβίαση ή να προβεί σε ενέργειες με σκοπό την αποφυγή της επικείμενης παραβίασηςˑ |
|  |  |  |
|  | (β) | τον Υπουργό και Υφυπουργόˑ και |
|  |  |  |
|  | (γ) | οποιαδήποτε άλλη αρμόδια αρχή κριθεί αναγκαίο. |
|  |  |
|  |  (2) Ο πλοίαρχος της εγκατάστασης ή/και ο έχων την εκμετάλλευση της εγκατάστασης έχει την υποχρέωση να παρακολουθεί τη θαλάσσια κυκλοφορία γύρω και μέσα στη ζώνη ασφάλειας και, σε περίπτωση που διαπιστώνει παραβίαση ή επικείμενη παραβίαση, έχει την υποχρέωση να ενημερώνει πάραυτα ως προς τούτο- |
|  |  |
|  | (α) | το εμπλεκόμενο πλοίο και ζητά από αυτό να τερματίσει την παραβίαση ή να προβεί σε ενέργειες με σκοπό την αποφυγή της επικείμενης παραβίασηςˑ και |
|  |  |  |
|  | (β) | το Κέντρο Συντονισμού Έρευνας και Διάσωσης, τον Υπουργό και τον Υφυπουργό. |
|  |  |
|  |  (3) Σε περίπτωση παραβίασης ή επικείμενης παραβίασης, ο εξουσιοδοτημένος λειτουργός διεξάγει σχετική έρευνα, περισυλλέγει τα σχετικά στοιχεία, πληροφορίες και τεκμήρια και ετοιμάζει έκθεση γεγονότων για αποστολή στον Γενικό Εισαγγελέα της Δημοκρατίας. |
|  |  |
| Επιθεώρησηκαι έλεγχος πλοίων για τα οποία έχει εκδοθεί άδεια χρήσης ζώνης ασφάλειας. | 19.-(1) Οι εξουσιοδοτημένοι λειτουργοί δύναται να προβαίνουν σε επιθεωρήσεις και ελέγχους πλοίων σε σχέση με τα οποία έχει εκδοθεί άδεια χρήσης ζώνης ασφάλειας, με σκοπό τη διαπίστωση παραβίασης. |
|  |  |
|  |  (2) Σε περίπτωση που διαπιστώνεται παραβίαση ή υπάρχουν εύλογες υποψίες ότι διεπράχθη παραβίαση, ο εξουσιοδοτημένος λειτουργός διεξάγει σχετική έρευνα, περισυλλέγει τα σχετικά στοιχεία, πληροφορίες και τεκμήρια και ετοιμάζει έκθεση γεγονότων για αποστολή στον Γενικό Εισαγγελέα της Δημοκρατίας. |
|  |  |
|  | ΜΕΡΟΣ VΤΕΛΙΚΕΣ ΔΙΑΤΑΞΕΙΣ |
|  |  |
| Αδικήματα και ποινές. | 20.-(1) Οποιοδήποτε πρόσωπο-  |
|  | (α) | εισέρχεται ή/και παραμένει ή/και πλέει διαμέσου της ζώνης ασφάλειας κατά παράβαση των διατάξεων των παρόντων Κανονισμών ή/και διατάγματος που εκδίδεται δυνάμει αυτών∙ ή/και |
|  |  |  |
|  | (β) | παραβιάζει τις επιτακτικές ή/και απαγορευτικές διατάξεις των παρόντων Κανονισμών ή/και διατάγματος που εκδίδεται δυνάμει αυτών∙ ή/και |
|  |  |  |
|  | (γ) | δεν συμμορφώνεται με ή/και δεν τηρεί τους όρους ή/και προϋποθέσεις της άδειας χρήσης ζώνης ασφάλειας η οποία εκδίδεται σύμφωνα με τον Κανονισμό 9 |
|  |  |
|  | είναι ένοχο αδικήματος και, σε περίπτωση καταδίκης του, υπόκειται σε χρηματική ποινή που δεν υπερβαίνει το ποσό των πενήντα χιλιάδων ευρώ (€50.000) ή σε φυλάκιση για χρονική περίοδο που δεν υπερβαίνει τα δύο (2) έτη ή και στις δύο αυτές ποινές. |
|  |  |
|  |  (2) Σε περίπτωση δεύτερης ή μεταγενέστερης καταδίκης του πιο πάνω προσώπου, αυτό υπόκειται σε χρηματική ποινή που δεν υπερβαίνει το ποσό των εκατό χιλιάδων ευρώ (€100.000) ή σε φυλάκιση για χρονική περίοδο που δεν υπερβαίνει τα πέντε (5) έτη ή και στις δύο αυτές ποινές. |
|  |  |
|  |  (3) Όταν διαπραχθεί αδίκημα σύμφωνα με την παράγραφο (1) και αποδεικνύεται ότι το αδίκημα αυτό έχει διαπραχθεί µε τη συγκατάθεση ή ανοχή ή ότι οφείλεται σε αμέλεια οποιουδήποτε διευθύνοντος συμβούλου, διευθυντή, γραμματέα ή άλλου αξιωματούχου νομικού προσώπου, το πρόσωπο αυτό καθώς και το νομικό πρόσωπο είναι ένοχα για την διάπραξη του αδικήματος αυτού και υπόκεινται στις ποινές που προβλέπονται στις παραγράφους (1) και (2). |
|  |  |
| Μεταβίβαση εξουσιών του Υφυπουργού. | 21. O Υφυπουργός δύναται να μεταβιβάζει στον Γενικό Διευθυντή και σε οποιοδήποτε άλλο πρόσωπο υπηρετεί στο Υφυπουργείο Ναυτιλίας την εκτέλεση οποιασδήποτε εξουσίας του παρέχουν οι παρόντες Κανονισμοί. |
|  |  |
| Ρύθμιση διαδικασιών για εφαρμογή των παρόντωνΚανονισμών. | 22. Ο Υπουργός δύναται να ρυθμίζει τις διαδικασίες οι οποίες θα ακολουθούνται για τη βέλτιστη εφαρμογή των παρόντων Κανονισμών, καθώς και να εκδίδει σχετικά έντυπα που δυνατόν να χρησιμοποιούνται προς τον σκοπό αυτό, με σχετική γνωστοποίηση στην Επίσημη Εφημερίδα της Δημοκρατίας. |
|  |  |
| Κατάργηση και επιφύλαξη.Επίσημη Εφημερίδα της Δημοκρατίας, Παράρτημα Τρίτο (Ι): 17.7.2013  | 23.-(1) Επιφυλασσομένης της παραγράφου (2) οι περί Ζωνών Ασφάλειας Κανονισμοί του 2013 καταργούνται. |
|  |  |
|  |  (2) Διατάγματα και άδειες που εκδόθηκαν δυνάμει των καταργούμενων κανονισμών εξακολουθούν να ισχύουν και να θεωρούνται ότι εκδόθηκαν δυνάμει των παρόντων Κανονισμών, στον βαθμό και στην έκταση που δεν συγκρούονται με τις πρόνοιες των παρόντων Κανονισμών. |

Αρ. Φακ. 23.03.060.018-2023

GA/ΠΚ/ΠΧ΄Ν